અમદાવાદ: રાજ્યમાં ડેન્ગ્યુની સ્થિતિનું પરીક્ષણ કરી રહેલા મેડિકલ એક્સપર્ટ અને આરોગ્ય વિભાગના અધિકારીઓએ મત વ્યક્ત કર્યો છે કે રાજ્યમાં પ્રવર્તી રહેલા 4 પ્રકારના ડેન્ગ્યુની સારવારમાં જો મોડું થાય તો ગંભીર પરિણામ આવી શકે છે. રાજ્યભરમાં 30 જુલાઈથી 2 ઓક્ટોબરમાં દરેક અઠવાડિયા સુધી ડેન્ગ્યુના કેસોનું પૃથ્થકરણ કરવામાં આવ્યું. જેમાં સામે આવ્યું કે 30 જુલાઈ સુધી ડેન્ગ્યુના કેસ 151 હતા જે ઓક્ટોબરના પ્રથમ અઠવાડિયા સુધીમાં વધીને 1509 પર પહોંચ્યા. આ ગાળામાં ડેન્ગ્યુ અને સ્વાઈન ફ્લૂના વાયરસનું જોર વધારે હતું.